section_heading: Pregled utakmice
paragraph_text: Drugo poluvrijeme obilježila je podjednaka igra s obe strane. Müller je kasnije još jednom gurnuo loptu u Jongbloedovu mrežu, no linijski sudac označio je zaleđe, nakon čega je sudac Taylor poništio pogodak. U 85. minuti, spomenuti Hölzenbein još je jednom pao u nizozemskom šesnaestercu, no sudac ovaj puta nije povjerovao kako se radilo o prekršaju za kazneni udarac. Ubrzo je sudac zasvirao za kraj, čime je Zapadna Njemačka postala novi svjetski prvak, dodavši tako europskoj kruni iz 1972. i onu svjetsku. Bila je to, tako, prva europska momčad koja je istovremeno bila i svjetski i europski prvak. Te će uspjehe kasnije ponoviti samo Francuska (iako će oni prvo postati svjetski, a onda europski prvaci) i Španjolska.